turjo4nis/wikipedia-bn-dump-20250701 huggingface dataset:
মুহাম্মদ নওয়াজ খান কাকার

মুহাম্মদ নওয়াজ খান কাকার একজন পাকিস্তানি রাজনীতিবিদ। তিনি আগস্ট ২০১৮ সাল থেকে বেলুচিস্তানের প্রাদেশিক পরিষদের সদস্য।

জন্ম ও প্রাথমিক জীবন

রাজনৈতিক ও কর্মজীবন 
মুহাম্মদ নওয়াজ খান কাকার ২০১৮ সালের পাকিস্তানের সাধারণ নির্বাচনে গণপরিষদ পিবি -২২ (কিল্লা আবদুল্লাহ-২) থেকে মুত্তাহিদা মজলিস-এ-অমলের (এমএমএ) প্রার্থী হিসাবে বেলুচিস্তানের প্রাদেশিক পরিষদের সদস্য  নির্বাচিত হয়েছিলেন ।  নির্বাচনে বিজয়ের পরে তিনি বিরোধী দলগুলির বালুচিস্তানের প্রাদেশিক পরিষদের যৌথ স্পিকার প্রার্থী হিসাবে মনোনীত হয়েছিলেন। ১৬ আগস্ট ২০১৮ সালের  স্পিকার নির্বাচনে তিনি ২০ ভোট পেয়েছিলেন এবং ৩৯ টি ভোট পেয়ে আবদুল কুদ্দুস বিজেনজোর কাছে হেরে গেছেন।

আরও দেখুন

তথ্যসূত্র

বহিঃসংযোগ 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মুত্তাহিদা মজলিস-এ-অমলের রাজনীতিবিদ
পুত্র (চলচ্চিত্র)

পুত্র ২০১৮ সালে মুক্তিপ্রাপ্ত বাংলাদেশী সামাজিকধর্মী চলচ্চিত্র। ছবিটি পরিচালনা করেছেন সাইফুল ইসলাম মান্নু। ছবিটির কাহিনী লিখেছেন হারুন রশীদ। বাংলাদেশে সরকারী চলচ্চিত্র অনুদান নির্মিত হয় চলচ্চিত্রটি। এতে শ্রেষ্ঠাংশে অভিনয় করেছেন ফেরদৌস, জয়া আহসান। চলচ্চিত্রটি ৪৩তম জাতীয় চলচ্চিত্র পুরস্কারে সেরা চলচ্চিত্র এবং সেরা অভিনেতার পুরস্কারসহ মোট ১১টি পুরস্কার লাভ করে।

কাহিনী
সমাজে বিশেষ শিশুদের গল্পের ওপর ভিত্তি করে নির্মিত হয়েছে ছবিটি।

কুশীলব
 ফেরদৌস আহমেদ
 জয়া আহসান
 ফাহিম মোহতাসিম লাজিম
 সামিনা চৌধুরী
 আজিজুল হাকিম
 মেহরীন মাহমুদ
 বাপ্পা মজুমদার
 শামস সুমন
 দিলারা জামান

পুরস্কার
চলচ্চিত্রটি ৪৩তম জাতীয় চলচ্চিত্র পুরস্কারে মোট ১১টি বিভাগে পুরস্কার লাভ করে।

তথ্যসূত্র

বহিঃসংযোগ
 

২০১৮-এর চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
জয়া আহসান
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
হাফিজ হামদুল্লাহ

মাওলানা হাফিজ হামদুল্লাহ সবুর ( উর্দু : مولانا حافظ حمد اللہ صبور) একজন পাকিস্তানি রাজনীতিবিদ। তিনি এর আগে পাকিস্তানের সিনেট সদস্য ছিলেন। 

২৬ অক্টোবর পাকিস্তান ন্যাশনাল ডাটাবেস অ্যান্ড রেজিস্ট্রেশন অথরিটি হাফিজ হামদুল্লাহর নাগরিকত্ব বাতিল করে এবং "নিশ্চিত বিদেশী বলে চিহ্নিত করেছে কারণ তিনি পাকিস্তানের নাগরিক নয়।"  পাকিস্তান ইলেক্ট্রনিক মিডিয়া রেগুলেটরি অথরিটি (পেমরা) টিভি চ্যানেলগুলিকে টিভি শোতে অতিথি হিসাবে প্রাক্তন জেআইআই-এফ সিনেটর মাওলানা হাফিজ হামদুল্লাহকে আমন্ত্রিত না করার নির্দেশ দেওয়ার পরে এই সংবাদটি সামনে এলো। (পেমরা) প্রজ্ঞাপনে ১১ অক্টোবর নাদ্রার একটি চিঠির বিষয়ে উল্লেখ করা হয়েছে যাতে নিশ্চিত করা হয়েছে যে জেআইআই-এফ নেতা পাকিস্তানের নাগরিক নন।

রাজনৈতিক ও কর্মজীবন 
তিনি ২০০২ সালে মুত্তাহিদা মজলিস-এ-আমলের টিকিটে সাধারণ নির্বাচনে বেলুচিস্তান অ্যাসেমব্লির এমপিএ নির্বাচিত হয়েছিলেন এবং ২০০২ সাল থেকে ২০০৫ সাল পর্যন্ত অস্থায়ী স্বাস্থ্য মন্ত্রীর দায়িত্ব পালন করেন।  ২০১২ সালের মার্চ মাসে তিনি জমিয়তে ওলামা ইসলাম (এফ) প্রার্থী হিসাবে সাধারণ আসনে পাকিস্তানের সিনেট নির্বাচিত হয়েছিলেন।  তিনি ধর্মীয় বিষয় ও আন্তঃসত্ত্বা সম্প্রীতি সম্পর্কিত সিনেট কমিটির সভাপতি এবং সরকারী নিশ্চয়তা তথ্য প্রযুক্তি ও টেলিযোগাযোগ এবং বন্দর ও পরিবহন সম্পর্কিত কমিটির কার্যনির্বাহী কমিটির সদস্য।

আরো দেখুন 

আয়াতুল্লাহ দুরানী
আবদুল রহিম খান মান্দোখেল

তথ্যসূত্র

বহিঃসংযোগ 

১৯৬৮-এ জন্ম
জীবিত ব্যক্তি
কুরআনের হাফেজ
দেওবন্দি ব্যক্তি
জমিয়ত উলামায়ে ইসলামের (ফ) রাজনীতিবিদ
রাষ্ট্রহীন ব্যক্তি
এস এম মহসীন

এস এম মহসীন (মৃত্যু: ১৮ এপ্রিল ২০২১) একজন বাংলাদেশী মঞ্চ ও টেলিভিশন অভিনেতা। তিনি ২০০৭ সালে গরম ভাত অথবা নিছক ভূতের গল্প টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার অর্জন করেন। ২০১৮ সালে বাংলা একাডেমি তাকে ফেলোশিপ প্রদান করে। অভিনয়ে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

প্রারম্ভিক জীবন 
মহসীন টাঙ্গাইল জেলার মির্জাপুর উপজেলার আনাইতারা ইউনিয়নের খাগুটিয়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে বাংলা ও সাংবাদিকতায় স্নাতকোত্তর সম্পন্ন করেন।

কর্মজীবন 
তিনি আতিকুল হক চৌধুরী পরিচালিত রক্তে ভেজা ও কবর নাটকে এবং মুনীর চৌধুরী পরিচালিত চিঠি নাটকে অভিনয় করেছেন। পদক্ষেপ নামক নাটকের মধ্য দিয়ে তিনি রেডিও নাটকে আত্মপ্রকাশ করেন।

তিনি থিয়েটার দল ড্রামা সার্কল-এ অভিনয় করেছেন।

তিনি জাহাঙ্গীরনগর বিশ্ববিদ্যালয়ের নাটক ও নাট্য বিভাগ অনুষদের সদস্য হিসেবে, বাংলাদেশ শিল্পকলা একাডেমির ভারপ্রাপ্ত মহাপরিচালক হিসেবে এবং জাতীয় থিয়েটারের প্রথম প্রকল্প পরিচালক হিসেবে কাজ করেছেন।

ব্যক্তিগত জীবন ও মৃত্যু 
এস এম মহসীনের দুই ছেলে আছে - রেজওয়ান মহসীন ও রাশেক মহসীন।

২০২১ সালের এপ্রিল মাসের শুরুতে তার দেহে করোনাভাইরাস শনাক্ত হলে তাকে ঢাকার হলি ফ্যামিলি হাসপাতালে ভর্তি করা হয়। তার শারীরিক অবস্থার অবনতি হলে তাকে ৫ই এপ্রিল ইমপালস হাসপাতালে ভর্তি করা হয়। সেখানে কিছুদিন নিবিড় পরিচর্যা কেন্দ্রে রাখার পর তাকে বারডেম হাসপাতালে স্থানান্তর করা হয়। বারডেম হাসপাতালে সপ্তাহখানেক চিকিৎসাধীন থাকার পর তিনি ২০২১ সালের ১৮ই এপ্রিল ৭৩ বছর বয়সে মৃত্যুবরণ করেন।

কর্ম 
 থিয়েটার নাটক
 দিপান্তর
 কবর
 সুবচন নির্বাসন
 চুপ আদালত চলছে

 ধারাবাহিক নাটক
 মহর আলী
 সাকিন সরিসুরি
 গরম ভাত অথবা নিছক ভূতের গল্প
 নীলম্বরি

 চলচ্চিত্র
 অর্পিতা

পুরস্কার ও সম্মাননা 
 ২০০৮: শ্রেষ্ঠ টিভি অভিনেতা - সমালোচক বিভাগে মেরিল-প্রথম আলো পুরস্কার
 ২০১৭: শিল্পকলা পদক (২০১৭)
 ২০১৮: বাংলা একাডেমি ফেলোশিপ
 ২০২০: শিল্পকলায় একুশে পদক

তথ্যসূত্র

বহিঃসংযোগ 
 

জন্মের বছর অনুপস্থিত (জীবিত ব্যক্তি)
২০২১-এ মৃত্যু
বাংলা একাডেমির সম্মানিত ফেলো
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
টাঙ্গাইল জেলার অভিনয়শিল্পী
ঢাকা বিশ্ববিদ্যালয়ের প্রাক্তন শিক্ষার্থী
শিল্পকলায় একুশে পদক বিজয়ী
মেরিল-প্রথম আলো পুরস্কার বিজয়ী
শিল্পকলা পদক বিজয়ী
১৯৪৮-এ জন্ম
টাঙ্গাইল জেলার ব্যক্তি
একুশে পদক বিজয়ী
বাংলাদেশে কোভিড-১৯ বৈশ্বিক মহামারীতে মৃত্যু
সরওয়ার জামাল নিজাম

সরওয়ার জামাল নিজাম বাংলাদেশ জাতীয়তাবাদী দলের একজন রাজনীতিবিদ এবং চট্টগ্রাম -১২ আসনের সাবেক সাংসদ। তিনি ফেব্রুয়ারি ১৯৯৬, জুন ১৯৯৬ ও ২০০১ সালে সংসদ সদস্য নির্বাচিত হন।

জন্ম ও প্রাথমিক জীবন 
সরওয়ার জামাল নিজাম চট্টগ্রামে জন্মগ্রহণ করেন। তিনি বাংলাদেশ নৌবাহিনীর ভাইস-এডমিরাল সরোয়ার জাহান নিজামের ভাই।

রাজনৈতিক ও কর্মজীবন 
সরওয়ার জামাল নিজাম বিএনপির নির্বাহী কমিটির সদস্য। তিনি চট্টগ্রাম -১২ আসনে বাংলাদেশ জাতীয়তাবাদী দলের মনোনয়নে ফেব্রুয়ারি ১৯৯৬ সালের ষষ্ঠ সংসদ, জুন ১৯৯৬ সালের সপ্তম সংসদ ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হন। চট্টগ্রাম-১৩ আসনে ২০০৮ সালের নবম জাতীয় সংসদ নির্বাচনে ও চট্টগ্রাম-১৩ আসনে ২০১৮ সালে বিএনপির হয়ে পরাজিত হন।

বিতর্ক 
২০০৭ সালের জুনে চট্টগ্রামের ব্যবসায়ী ও বাংলাদেশ জাতীয়তাবাদী দলের রাজনীতিবিদ জামালউদ্দিন চৌধুরীর মৃত্যুর ঘটনায় র‌্যাপিড অ্যাকশন ব্যাটালিয়ন সদস্যরা তাকে গ্রেপ্তার করে।  ২৪ জুলাই ২০০৩ সালে জামালউদ্দিন চৌধুরীকে চট্টগ্রাম থেকে অপহরণ করা হয়। অপহরণকারীরা মুক্তিপণ হিসাবে ১০ কোটি টাকা দাবি করে। তার দেহাবশেষ আবিষ্কার হয়েছিল ২৪ জুলাই ২০০৩ সালে। সরোয়ার জামাল নিজামেরর ছোট ভাই মারুফ নিজামের বিরুদ্ধে ভুক্তভোগী পরিবার হত্যার সাথে জড়িত থাকার অভিযোগ করেছিলেন।

তথ্যসূত্র 

জীবিত ব্যক্তি
চট্টগ্রাম জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
চট্টগ্রাম জেলার ব্যক্তি
বড় মানিকা ইউনিয়ন

বড় মানিকা বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।

আয়তন 
বড় মানিকা ইউনিয়নের আয়তন ৬,৯২৮ একর।

প্রশাসনিক কাঠামো 
বড় মানিকা ইউনিয়ন বোরহানউদ্দিন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী বড় মানিকা ইউনিয়নের মোট জনসংখ্যা ৩৬,৯২৪ জন। এর মধ্যে পুরুষ ১৭,৮৯৮ জন এবং মহিলা ১৯,০২৬ জন। মোট পরিবার ৭,৮০৭টি।

শিক্ষা 
২০১১ সালের আদমশুমারি অনুযায়ী বড় মানিকা ইউনিয়নের সাক্ষরতার হার ৪৫%।

আরও দেখুন 
 বোরহানউদ্দিন উপজেলা
 বোরহানউদ্দিন থানা
 ভোলা জেলা

তথ্যসূত্র

বহিঃসংযোগ 

বোরহানউদ্দিন উপজেলার ইউনিয়ন
দেউলা ইউনিয়ন

দেউলা বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।

আয়তন 
দেউলা ইউনিয়নের আয়তন ৬,১৯২ একর।

প্রশাসনিক কাঠামো 
দেউলা ইউনিয়ন বোরহানউদ্দিন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী দেউলা ইউনিয়নের মোট জনসংখ্যা ২১,৫০১ জন। এর মধ্যে পুরুষ ১০,১৩৫ জন এবং মহিলা ১১,৩৬৬ জন। মোট পরিবার ৪,২৫২টি।

শিক্ষা 
২০১১ সালের আদমশুমারি অনুযায়ী দেউলা ইউনিয়নের সাক্ষরতার হার ৩৪.৩%।

আরও দেখুন 
 বোরহানউদ্দিন উপজেলা
 বোরহানউদ্দিন থানা
 ভোলা জেলা

তথ্যসূত্র

বহিঃসংযোগ 

বোরহানউদ্দিন উপজেলার ইউনিয়ন
৭ (সংখ্যা)

৭ (সাত) হলো ৬ এর পরবর্তী এবং ৮ এর পূর্ববর্তী স্বাভাবিক, মৌলিক ও বিজোড় সংখ্যা।

কয়েকটি সাধারণ হিসাব

তথ্যসূত্র 

সংখ্যা
পূর্ণ সংখ্যা
৭ (সংখ্যা)
তিয়ানশি

টিয়েন্স গ্রুপ বা তিয়ানশি (,  থেকে) হল একটি চীনা বহুজাতিক একীভূত এমএলএম কোম্পানি, যার সদর দপ্তর চীনের তিয়ানজিনে অবস্থিত। তিয়ানশি গ্রুপ জৈবপ্রযুক্তি, শিক্ষা, খুচরা পণ্য বিক্রয়, পর্যটন, অর্থসংস্থান ও ই-বাণিজ্য নিয়ে কাজ করে থাকে। প্রতিষ্ঠানটি বাংলাদেশে প্রতারণামূলক এমএলএম ব্যবসার জন্য ব্যপকভাবে সমালোচিত।

ইতিহাস
তিয়ানশি গ্রুপ ১৯৯৫ সালে লি জিনইউয়ান কর্তৃক প্রতিষ্ঠিত হয়। তিয়ানশি ১৯৯৭ সালে আন্তর্জাতিক বাজারে প্রবেশ করে। সেই সময় কোম্পানির প্রাথমিক পণ্যসমূহের মধ্যে অন্যতম ছিল ঐতিহ্যবাহী চীনা ঔষধি পণ্য, ক্যালসিয়াম ট্যাবলেট এবং কফি। ২০০৮ সালে, তিয়ানশি জানায় যে বিশ্বব্যাপী তাঁদের ১.২ কোটি এমএলএম পরিবেশক ও ৪ কোটি গ্রাহক রয়েছে। যার মধ্যে জার্মানিতে ৪০,০০০-এরও বেশি এমএলএম পরিবেশক রয়েছে। অন্যদিকে গ্রাহকদের মধ্যে বেশিরভাগ গ্রাহক রাশিয়া ও জার্মানিতে রয়েছে। ২০১৪ সালে তারা জানায় যে উগান্ডায় তাঁদের ২ লক্ষ পরিবেশক রয়েছে।

২০১৫ সালের মে মাসে, চার দিনের ফ্রান্স সফর করতে প্রতিষ্ঠানটি তাঁদের ৬,৪০০ জন কর্মচারী ফ্রান্সে প্রেরণ করে। নিসে থাকাকালীন, তারা দীর্ঘতম "মানব-নির্মিত বাক্যাংশ" তৈরি করে গিনেস বিশ্ব রেকর্ড স্থাপন করে।

সমালোচনা

বাংলাদেশ
তিয়ানশি বাংলাদেশে ব্যাপকভাবে সমালোচিত একটি প্রতিষ্ঠান। বলা হয়, তিয়ানশির ব্যাবসায়িক চক্রে যুক্ত হয়ে বাংলাদেশের বিভিন্ন জেলার বহু মানুষ প্রতারিত, ক্ষতিগ্রস্ত ও সর্বশান্ত হয়েছে, বিশেষত কুমিল্লা, ঢাকার স্বল্পোন্নত অঞ্চলসমূহ, বরিশাল, মানিকগঞ্জ, কিশোরগঞ্জ, রাজশাহী, ফেনী, চাঁদপুরসহ আরও বিভিন্ন জেলা এবং বহু ব্যবহারকারী দাবি করেছেন, এর পণ্যের কোন কার্যকারিতা নেই এবং এর পণ্যগুলোর দাম বাজারে প্রাপ্ত বিখ্যাত কোম্পানিগুলোর পণ্যের তুলনায় ৪ থেকে ২০ গুণ বেশি। ২০১৫ সালে বাংলাদেশ সরকার বাংলাদেশে তিয়ানশিসহ দেশী-বিদেশী সকল প্রকার এমএলএম বাণিজ্য নিষিদ্ধ ঘোষণা করে।

যুক্তরাষ্ট্র
এফডিএ তিয়ানশিকে একটি পরামর্শমূলক চিঠি পাঠিয়ে সতর্ক করে জানায় যে, "হাঁপানি, ক্যান্সার, বাত, ডায়াবেটিস, কার্ডিওভাসকুলার রোগ, মায়োকার্ডিয়াল ইনফার্কশন, স্ট্রোক, যৌন সংক্রামিত রোগ (যেমন, হারপিস), সেরিব্রাল এম্বোলিজম এবং স্মৃতিভ্রংশ" নিয়ে তাদের চিকিত্সাগুলি বা এগুলি প্রতিরোধ করার দাবি ফেডারেল ফুড, ড্রাগ এবং কসমেটিক আইনকে লঙ্ঘন করে। এফডিএ এখনও "গুরুতর রোগের জন্য অবৈধভাবে বিপণন করা পণ্যের" তালিকায় তিয়ানশিকে তালিকাভুক্ত করে রেখেছে।

তথ্যসূত্র

বহিঃসংযোগ
 তিয়েনস গ্রুপের প্রাতিষ্ঠানিক ওয়েবসাইট

১৯৯৫-এ প্রতিষ্ঠিত
বহুজাতিক কোম্পানি
১৯৯৫-এ প্রতিষ্ঠিত সম্মিলিত কোম্পানি
চীনা মার্কা
চীনে সদর দফতর বহুজাতিক কোম্পানি
আতিফ

আতিফ (সমার্থক উচ্চারণ: আতেফ; আরবি: عاطف; তুর্কি: Atıf ) হচ্ছে পুরুষদের জন্য ব্যবহৃত একটি আরবীয় নাম, যা সাধারনত মুসলমানরা করে থাকে। এই নামের অর্থ হচ্ছে "দয়ালু"।

প্রদত্ত নাম

আতেফ 
 আতেফ আবু সাইদ (জন্ম: ১৯৭৩), প্যালেস্টাইন লেখক
 আতেফ আদওয়ান, উদ্বাস্তু ও প্যালেস্টাইন কর্তৃপক্ষ মন্ত্রী
 আতেফ বসিসো (১৯৪৮–১৯৯২), প্যালেস্টাইন স্বাধীনতা গোয়েন্দা সংস্থার প্রধান
 আতেফ দাখিলি (জন্ম: ১৯৯০), তিউনিশিয়ার ফুটবলার
 আতেফ অ্যাবিদ (১৯৩২–২০১৪), অক্টোবর ১৯৯৯ থেকে জুলাই ২০০৪ পর্যন্ত মিশরের প্রধানমন্ত্রী ছিলেন
 আতেফ মাওয়া, তিউনিসশিয়ার বাস্কেটবল খেলোয়াড়
 আতেফ নাজিব, দারা শহরের সিরিয় রাজনৈতিক নিরাপত্তার প্রধান এবং প্রেসিডেন্ট আসাদের চাচাতো ভাই
 আতেফ সাদ (জন্ম: ১৯৮৮), তিউনিশিয়ার লম্বা দূরতের দৌড়বিদ
 আতেফ সালিম (১৯২৭–২০০২), মিশরীয় সিনেমা পরিচালক
 আতেফ সাদেকি (১৯৩০–২০০৫), মিশরীয় রাজনীতিবিদ, মিশরের সাবেক প্রধানমন্ত্রী, তিনি ১৯৮৬ থেকে ১৯৯৬ পর্যন্ত ক্ষমতায় ছিলেন
 আতেফ তারাওনেহ (জন্ম: ১৯৫৪), জর্ডানিয় রাজনীতিবিদ, জর্ডান সংসদের স্পিকারও ছিলেন তিনি
 আতেফ আল তায়েব, আরব মিশরীয় সিনেমা পরিচালক

আতিফ 
 আতিফ আব্দেলমাগিদ, সুদানের প্রশাসক, ওয়ার্ল্ড স্কাউট ব্যুরোর অধীনস্থ আরব রিজিওনাল স্কাউট অফিসের নির্বাহী পরিচালক
 আতিফ আলী (জন্ম: ১৯৮৪), পাকিস্তানি ক্রিকেটার
 আতিফ আসলাম (জন্ম: ১৯৮৩), পাকিস্তানি গায়ক
 আতিফ আশরাফ (জন্ম: ১৯৮০), পাকিস্তানি ক্রিকেটার
 আতিফ বশির (জন্ম: ১৯৮৫), জার্মান ফুটবলার
 আতিফ বাট (জন্ম: ১৯৬৯), পাকিস্তানি বংশোদ্ভূত ডেনীয় ক্রিকেটার
 আতিফ ডুডাকোভিচ (জন্ম: ১৯৫৩), বসনিয়ার সেনাবাহিনী জেনারেল
 আতিফ জাব্বার (জন্ম: ১৯৯০), পাকিস্তানি ক্রিকেটার
 আতিফ মিয়াঁ, মার্কিন অর্থনীতিবিদ
 আতিফ কারণী (জন্ম: ১৯৭৮), মার্কিন শিক্ষক ও রাজনীতিবিদ
 আতিফ রৌফ (জন্ম: ১৯৬৪), পাকিস্তানি ক্রিকেটার
 আতিফ শেখ (জন্ম: ১৯৯১), ইংরেজ ক্রিকেটার

আতিফ (তুর্কি ভাষার: Atıf) 
 আতিফ ইলমাজ বাতিবেকি (১৯২৫–২০০৬), তুর্কি চলচ্চিত্র পরিচালক, চিত্রনাট্যকার এবং চলচ্চিত্র প্রযোজক

পদবি

আতেফ 
 বাহরাম আতেফ (জন্ম: ১৯৪১), ইরানি ফুটবল ম্যানেজার ও ফুটবল অধিবিদ্যাবিৎ
 এমিলি আতেফ (জন্ম: ১৯৭৩), বার্লিনের ফরাসি–ইরানি চলচ্চিত্র পরিচালক, চিত্রনাট্যকার এবং চলচ্চিত্র প্রযোজক
 মোহাম্মদ আতেফ আল মাসরি (জন্ম নাম: সুবহি আবু সিত্তা, আবু হাফস আল মাসরি নামেও পরিচিত), আল কায়দার সেনাবাহিনী প্রধান এবং তিনি ওসামা বিল লাদেনের দুইজন সহকারীর একজন ছিলেন, আর অন্যজন ছিলেন আয়মান আল জাওহিরি
 মোমেন আতেফ (জন্ম: ১৯৯৪), মিশরীয় ফুটবলার
 সালেহ আতেফ, সাধারণত "রিকো" নামেই বেশি পরিচিত (জন্ম: ১৯৮৯), মিশরীয় ফুটবলার

আতিফ 
 কামরান আতিফ, হারকাত উল মুজাহিদীন আল আলামির সদস্য। ২০০২ সালে, তিনি রাষ্ট্রপতি পারভেজ মোশাররফকে হত্যার চেষ্টা করেছিলেন।
 মোহাম্মদ আতিফ আলী (জন্ম: ১৯৮২), আমিরাতের ক্রিকেটার

বেন / বিন আতেফ 
 মাহমৌদ ওমর বিন আতেফ, মার্কিন যুক্তরাষ্ট্রের বিচার বহির্ভূত ইয়েমেনি বন্দি

আরও পড়ুন 
 নাম

আরবি ভাষার উপাধি
আরবি পুরুষবাচক প্রদত্ত নাম
পুরুষবাচক প্রদত্ত নাম
ব্রিস্টল প্রণালী

ব্রিস্টল প্রণালী ( ব্রিস্‌ট্‌ল্‌ চ্যানল্‌; ) উত্তর-পশ্চিম ইউরোপের গ্রেট ব্রিটেন দ্বীপে অবস্থিত উত্তর আটলান্টিক মহাসাগরের একটি উপসাগর বা বৃহৎ খাঁড়ি। এটি দক্ষিণ ওয়েলস এবং দক্ষিণ-পশ্চিম ইংল্যান্ডের মধ্যবর্তী স্থানে অবস্থিত। প্রণালীটি ১৪০ কিলোমিটার দীর্ঘ এবং ৮ থেকে ৬৯ কিলোমিটার প্রশস্ত। প্রণালীটির তটরেখা অনিয়মিত এবং এর দৈর্ঘ্য প্রায় ৩৬০ কিলোমিটার। প্রণালীটি এর পূর্ব প্রান্তসীমায় সেভার্ন নদীর মোহনাতে শেষ হয়েছে। এই মোহনাতে ব্রিস্টল, কার্ডিফ ও নিউপোর্ট বন্দরশহরগুলি অবস্থিত। ব্রিস্টল প্রণালীতে ইংল্যান্ডের সবচেয়ে বৃহদাকার জোয়ার দেখতে পাওয়া যায়। এখানে ব্রিস্টল বন্দর পর্যন্ত সমুদ্রগামী জাহাজ প্রবেশ করতে পারে।

টিউডর রাজবংশের শাসনামল পর্যন্ত এই উপসাগরটি সেভার্ন সাগর নামে পরিচিত ছিল।

তথ্যসূত্র

ইংল্যান্ডের সমুদ্রপ্রণালী
ওয়েলসের সমুদ্রপ্রণালী
সেভার্ন নদী
আটলান্টিক মহাসাগরের প্রান্তিক সাগর
সেজুল হোসেন

সেজুল হোসেন হলেন একজন বাংলাদেশি সাংবাদিক, গীতিকার, লেখক ও পরিচালক। তিনি শ্রেষ্ঠ গীতিকার বিভাগে
জাতীয় চলচ্চিত্র পুরস্কার ২০১৭ লাভ করেন। তিনি স্বপ্নসিঁড়ি অডিও ভিজুয়ালের প্রধান নির্বাহী।

জীবনী
সেজুল হোসেন সুনামগঞ্জ জেলার দোয়ারাবাজার উপজেলার নুরপুর গ্রামে জন্মগ্রহণ করেন। তিনি ২০০৪ সালে সাংবাদিকতা পেশায় যোগ দেন। তিনি আমাদের সময় ও একুশে টেলিভিশনের মত গণমাধ্যমে কাজ করেছেন। তিনি ২০১৪ সালে এটিএন নিউজে যোগ দেন।

সেজুল হোসেন ২০০০ সালে লেখালেখি শুরু করেন। তার রচিত প্রথম বই ফুলপাখির জন্মমৃত্যু ২০১০ সালে প্রকাশিত হয়েছিল। তার রচিত দ্বিতীয় বই স্মৃতিমেঘ, স্বপ্নজালরেখা প্রকাশিত হয়েছিল ২০১৩ সালে। ২০১৪ সালে প্রকাশিত হয়েছিল তার রচিত বই দখিন দুয়ারের হাওয়া। ২০১৬ তার রচিত বই ও জীবন ও মায়া প্রকাশিত হয়েছিল।

ছোটপর্দায় সেজুল হোসেন পরিচালিত প্রথম টিভি নাটক ফাঁদ। তিনি নাটকটির গল্পও লিখেছেন।

সেজুল হোসেন ২০০৬ সালে গান লেখা শুরু করেন। তিনি শতাধিক গান লিখেছেন। তিনি সত্তা চলচ্চিত্রের "না জানি কোন অপরাধে" গান রচনার জন্য শ্রেষ্ঠ গীতিকার বিভাগে
জাতীয় চলচ্চিত্র পুরস্কার ২০১৭ লাভ করেন। তিনি সর্বকনিষ্ঠ ব্যক্তি হিসেবে শ্রেষ্ঠ গীতিকার বিভাগে জাতীয় চলচ্চিত্র পুরস্কার লাভ করেন।

পুরস্কার ও মনোনয়ন

তথ্যসূত্র

জীবিত ব্যক্তি
সুনামগঞ্জ জেলার ব্যক্তি
শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী গীতিকার
বাংলাদেশী সাংবাদিক
বাংলাদেশী টেলিভিশন পরিচালক
বাংলাদেশী কবি
বাংলাদেশী পুরুষ কবি
১৯৮২-এ জন্ম
ওমানে ইসলাম

কার্যত অধিকাংশ ওমানিরা ইসলাম ধর্মে বিশ্বাসী; যাদের তিন-চতুর্থাংশ আবদ-আল্লাহ ইবন ইবাদের ইবাদি নিয়ম অনুসরণ করে। ইবাদবাদ খারিজিবাদের একমাত্র অবশিষ্ট গুন উপস্থাপন করে, যা ৬৫৭ সাল থেকে ইসলামে প্রথম দিকের বিভেদগুলোর মধ্যে একটির ফলস্বরূপ বিকশিত হয়েছিল।

ইতিহাস 

ওমানে ইসলাম দ্রুত ছড়িয়ে পড়ে। আধুনিক ইরাকের বসরা থেকে পালিয়ে আসার পরে ইবাদ সম্প্রদায় এই অঞ্চলে নিজেদেরকে প্রতিষ্ঠিত করেছিল।

খ্রিস্টান এবং ইহুদিরা ঐতিহাসিকভাবে ওমানে তাদের নিজস্ব ধর্মের চর্চা করতে সক্ষম হয়েছিল। সমাজ সহনশীল ছিল; যদিও, তখনকার সমাজে শ্রেণিবিন্যাসের অস্তিত্ব লক্ষ্য করা গেছে। ইবাদি সম্প্রদায়ে ঐতিহ্যবাহী আরবের কফি প্রথমে মুসলমানদের দেওয়া হয়। তারপর, খ্রিস্টানদের সাথে দরিদ্র মুসলমানদের কফি পরিবেশন করা হয়। সুন্নি সম্প্রদায়ে, খ্রিস্টান অতিথি আসলে সম্মানিত মুসলিম নেতা এবং আলেমদেরকে আগে পরিবেশন করা হয়।

সম্প্রদায়

ইবাদবাদ 
অনেক লোক বিশ্বাস করে ইবাদবাদ খারিজিদের আন্দোলনের ফল, ৬৩২ সালে মুহাম্মাদের মৃত্যুর পরে প্রধান মুসলিমদের অংশ থেকে পৃথক হওয়া একটি সম্প্রদায়ের বংশধরের দ্বারা ইসলামের বিভিন্ন রূপ সৃষ্টি হয়েছিল। তবে ইবাদিরা এ-ধারণাটিকে নিজেদের পরিনাম হিসেবে বিবেচনা করতে অস্বীকার করে, যারা যাবির ইবনে জায়েদের অনুসারী (তাবেয়ি)। ইবাদিরা মুহাম্মদ গোত্রের কুরাইশের পূর্বসূরিকে প্রত্যাখ্যান করে এবং দৃঢ়ভাবে দাবি করে যে, আধ্যাত্মিক এবং ব্যক্তিগত গুণাবলীর অধিকারী যারা আছে, সেই প্রার্থীদের কাছ থেকে বিভিন্ন সম্প্রদায়ের দ্বারা নির্বাচিত ইমামের দ্বারা ইসলামের নেতৃত্বের মনোনীত করা উচিত। ইবাদিদের নেতৃত্ব একজন ইমামের উপর ন্যস্ত, যিনি একমাত্র বৈধ নেতা হিসাবে গণ্য হয়ে থাকেন। এবং ধর্মীয় ও রাজনৈতিক কর্তৃত্বের সমন্বয় সাধন করে থাকেন। ইমাম বিশিষ্ট ব্যক্তিদের বা শায়েখদের কাউন্সিল দ্বারা নির্বাচিত হন। ওমানে ঐতিহাসিক বিচ্ছিন্নতার অংশ হিসাবে ইবাদবাদকে মেনে চলা হয়। ইবাদিদের কখনই তাদের প্রতিবেশীদের সাথে একীভূত হওয়ার ঝোঁক ছিল না। কারণ, সুন্নি মুসলিমদের বেশিরভাগই ইবাদবাদকে ইসলামের একটি বৈধ রূপ হিসাবে বিবেচনা করে।

ইবাদবাদের কঠোর, পবিত্রতাবাদী প্রকৃতি ওমানে ইসলামের চর্চাকে প্রভাবিত করেছে। ওমানের মসজিদগুলি খুব সাধারণ, জানালা ছাড়া প্রায় কোনও সাজসজ্জা নেই এবং অন্যান্য মুসলিম দেশের মতো ওমানের মসজিদগুলোতে সাধারণত মিনারের অপ্রাযুর্য রয়েছে। মরোক্কোর পরিব্রাজক ইবন বতুতা ওমানি মসজিদগুলির পরিষ্কার-পরিচ্ছন্নতার বর্ণনা দিতে গিয়ে বলেছিলেন, পুরো সম্প্রদায় খাদ্য আহরণের জন্য সমবেত হলে, প্রতিটি ব্যক্তিকে তাদের নিজেদের খাবার নিজেদেরকেই আনতে হয়। এই সম্প্রদায় গান গাওয়া ও নৃত্য সমর্থন করে না। সরকারি ও বেসরকারি ক্ষেত্রে শরিয়াহ আইন কঠোরভাবে প্রয়োগ করা হয় এবং রক্ষণশীল ইবাদবাদে ওমানের অনুগতির ফলে মধ্য প্রাচ্যের বাকি অংশ থেকে ওমানে ঐতিহাসিক বিচ্ছিন্নতা দেখা যায়।

ওমানের সর্বোচ্চ ধর্মীয় কর্তৃপক্ষ হল প্রধান মুফতি। বর্তমানে ওমানের প্রধান মুফতি হলেন আহমদ বিন হামাদ আল-খালিলি।

শিয়াবাদ 
ওমানের শিয়া সম্প্রদায় আল বাতিনা এবং মাস্কাট উপকূলে বাস করে। মাস্কাটে কমপক্ষে সাতটি টোলেভার শিয়া মসজিদ রয়েছে।

সুন্নিবাদ 
১৮০০-এর শতকে, জালানের বনু বু আলী গোত্র সৌদি ওয়াহাবি আন্দোলনে রূপান্তরিত হয়েছিল, এটি সুন্নিবাদের একটি নিবিড় রূপ। তারা বিক্ষিপ্তভাবে ইবাদি সম্প্রদায়ের সাথে লড়াই করেছিল। তবে ওমানের সামগ্রিক ধর্মীয় জনসংখ্যার উপর এটি তেমন একটা প্রভাব ফেলেনি।

তথ্যসূত্র

উদ্ধৃতিসমূহ

বহিঃসংযোগ 
 Omani Ministry of Foreign Affairs 

 
দেশ অনুযায়ী ইসলাম
জিওয়ানি বিমানবন্দর

জিওয়ানি বিমানবন্দর  বেলুচিস্তানের জিওয়ানি শহরের কেন্দ্র থেকে ১০ কিলোমিটার দূরে অবস্থিত। এটি পাকিস্তানের একটি বড় বিমানবন্দর নয়। এই মুহূর্তে, বিমানবন্দর থেকে বা কোনও নির্ধারিত পরিষেবা চালু নেই। জিওয়ানি বা জওয়ানি একটি শহর ও বাণিজ্যিক বন্দর যা ওমান উপসাগর বরাবর পাকিস্তানের বেলুচিস্তান প্রদেশের গওয়াদার জেলাতে অবস্থিত। এটি ইরানের সাথে পাকিস্তান সীমান্তের নিকটে অবস্থিত। মকরান কোস্টাল হাইওয়ে এখন গওয়াদর থেকে জিওয়ানি পর্যন্ত পৌঁছেছে এবং করাচিও সংযুক্ত করেছে। বিশেষত যারা ইতিহাসকে আরও ঘনিষ্ঠভাবে পর্যবেক্ষণ করতে আগ্রহী তাদের কাছে জিওয়ানি একটি দর্শনীয় স্থান। শহরের মোট জনসংখ্যা ২৫,০০০ জন।

ম্যানগ্রোভ বন 
উপসাগরের আশেপাশের অঞ্চলে আন্তর্জাতিক সীমানা জুড়ে বিস্তৃত একটি গুরুত্বপূর্ণ ম্যানগ্রোভ বন অন্তর্ভুক্ত রয়েছে। এবং এটি বিভিন্ন ধরনের বন্য প্রাণীর বিশেষত বিপন্ন অলিভ রিডলি এবং সবুজ কচ্ছপের একটি গুরুত্বপূর্ণ আবাসস্থল। ফিশিং ছাড় এবং অফশোর তুরপুন অধিকার প্রদানের পরিকল্পনাগুলো এই অঞ্চলের বন্যজীবনের পক্ষে সম্ভাব্য একটি হুমকি।

প্রধান অর্থনৈতিক চালক 
বেশীরভাগ জনগোষ্ঠী মূলত মাছ ধরার উপর নির্ভর করে জীবিকা নির্বাহ করে। জিওয়ানিতে প্রচুর রপ্তানিমুখী মাছ হিমশীতল প্ল্যান্ট রয়েছে। জিওয়ানি ইরানি সীমানা থেকে ৩৪ কিলোমিটার দূরে অবস্থিত। জিওয়ানি এই অঞ্চলে অত্যন্ত গুরুত্ব বহন করে, পারস্য উপসাগর থেকে এবং শিপিং লেনগুলোর সংলগ্ন অবস্থিত। এই শহরটি অপেক্ষাকৃত বৃহত আকারের নৌ ঘাঁটি হোস্ট করার মূল কারণ এবং ৫,৫০০ ফুট রানওয়েসহ একটি মাড ট্র্যাক বিমানবন্দর যা এখনও কার্যকর হতে দায়বদ্ধ।

ভিক্টোরিয়া হাট 
জওয়ানির সাথে আরও একটি গল্প যুক্ত রয়েছে এবং তা হ'ল রাণী ভিক্টোরিয়া "সূর্যাস্ত" দেখার জন্য অঞ্চলটি দেখার পরিকল্পনা করেছিলেন এবং তার জন্য একটি কুঁড়েঘর তৈরি করা হয়েছিল, যা বর্তমানে "ভিক্টোরিয়া হাট" নামে পরিচিত। রাণী ভিক্টোরিয়া সফর করুক বা না করুক, ভিক্টোরিয়া হাটটি এখনও অবধি পাকিস্তান কোস্ট গার্ডরা বজায় রেখেছেন।

দ্বিতীয় বিশ্বযুদ্ধ 
আরএএফ জিওয়ানি নামেও পরিচিত, দ্বিতীয় বিশ্বযুদ্ধের সময় বিমানবন্দরটি মার্কিন যুক্তরাষ্ট্রের সেনা বিমান বাহিনী বিমান পরিবহন কমান্ড ব্যবহার করত। এটি করাচি - কায়রো রুটের শারজাহ বিমানবন্দর, সংযুক্ত আরব আমিরাত বা করাচি বিমানবন্দর, পাকিস্তানের যাত্রাপথ হিসাবে কাজ করে। দ্বিতীয় বিশ্বযুদ্ধের সময় জিওয়ানীতে ব্যবহৃত ঘাঁটির ব্যারাক অঞ্চল ঘুরে দেখার পরে অনেক হাতে লেখা ছোট গল্প এবং মিত্র পাইলটের নাম প্রকাশিত হয়। এখানে একটি জল ব্যবস্থা রয়েছে যা এখন ব্যবহারের জন্য ছেড়ে দেওয়া হয়েছে। তবে এটি সিভিল কাজসমূহের একটি দুর্দান্ত কাজ এবং বেসের জলের প্রয়োজনীয়তা পূরণের জন্য খুব উপযোগী। এটি তার স্বাভাবিক প্রবাহ ব্যবহার করে জল পরিষ্কার করার জন্য তিনটি পর্যায়ে বৃষ্টির জল সঞ্চয় করত। তারপরে এই জল বেস পর্যন্ত এবং ভিক্টোরিয়া হাটে পর্যন্ত যা প্রায় ৫ কিলোমিটার জলের ট্যাঙ্ক সিস্টেম থেকে পাম্প করা হয়।

আরও দেখুন 

 পাকিস্তানে পরিবহন

তথ্যসূত্র

বহিঃসংযোগ 

    
   সূত্র: ডাফিফ   (কার্যকর অক্টোবর 2006)

উইকিউপাত্তে স্থানাঙ্ক আছে
উর্দু ভাষার লেখা থাকা নিবন্ধ
অপর্যালোচিত অনুবাদসহ পাতা
ভারতে দ্বিতীয় বিশ্বযুদ্ধের স্থান
গোয়াদার জেলা
ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
সেভার্ন নদী

সেভার্ন নদী () উত্তর-পশ্চিম ইউরোপের যুক্তরাজ্যের গ্রেট ব্রিটেন দ্বীপের দক্ষিণ-পশ্চিম অংশে অবস্থিত একটি নদী। এটি ওয়েলস রাজ্যের কেন্দ্রভাগে প্লিনলিমন পর্বতমালাতে সমুদ্র সমতল থেকে  উচ্চতায় উৎপত্তিলাভ করে ইংল্যান্ড রাজ্যে প্রবেশ করেছে এবং এর পর দক্ষিণ দিকে অগ্রসর হয়ে একটি বৃহৎ মোহনাতে গিয়ে পতিত হয়েছে, যে মোহনাটি ধীরে ধীরে প্রশস্ত হয়ে ব্রিস্টল প্রণালীর সাথে মিলিত হয়েছে। নদীটি  দীর্ঘ। এটি যুক্তরাজ্যের দীর্ঘতম নদী। ব্রিস্টল প্রণালী থেকে উজানে ওয়েলসের ওয়েলশপুল পর্যন্ত এটি নাব্য। ঊর্ধ্ব এভন এবং ওয়াই নদীগুলি এর দুইটি প্রধান উপনদী। সেভার্ন নদীতে প্রচুর স্যামন মাছ পাওয়া যায়। এর উপনদীগুলিতে অনেক ট্রাউট মাছ ধরা হয়। সেভার্ন নদীটি খালের মাধ্যমে টেমস নদী, ট্রেন্ট নদী এবং মার্সি নদীর সাথে সংযুক্ত। সেভার্ন নদীর মোহনার তলদেশ দিয়ে একটি ৬ কিলোমিটার দীর্ঘ সুড়ঙ্গ আছে, যার মাধ্যমে ইংল্যান্ডের ব্রিস্টল শহরটি দক্ষিণ ওয়েলসের সাথে সংযুক্ত।

সেভার্নের নদী, উপনদী ও শাখানদীদের দ্বারা বিধৌত অববাহিকার আয়তন ।

তথ্যসূত্র

যুক্তরাজ্যের নদী
সেভার্ন নদী
ব্রিস্টলের নদী
তৌফুজাত খাবারের তালিকা

এটি তৌফুজাত খাবারসমূহের একটি তালিকা। তৌফু, যাকে শিমের দইও বলা হয়। সয়াদুধকে জমাট বাঁধিয়ে তৈরি দইকে নরম সাদা ব্লকের মধ্যে ভরে এটি তৈরি করা হয়। এটি পূর্ব এশীয় এবং দক্ষিণ-পূর্ব এশীয় অনেক দেশের রন্ধনশৈলীর একটি উপাদান।

তৌফুজাত খাবারসমূহে 

 আগেতাশি তৌফু
 পাই ইয়ে
 বুন অছ
 ছানপুরু
 দুয়েনজাং জিগাএ
 তৌহুয়া
 তৌফুনাও
 দুবু গুই- আয়তাকার গ্রিলড তৌফু
 দুবু জিগাএ – কোরিয়ান তৌফু স্টু
 দুবু কিমচি
 ভাঁজা তৌফু
 গানমদকি
 দুর্গন্ধময় তৌফু

তথ্যসূত্র

গ্রন্থপঞ্জি 
 Du Bois, Christine M.; Tan, Chee-Beng. Mintz, Sidney Wilfred (2008), The World of Soy, University of Illinois Press, 
 Knopper, Melissa. (Jan 2002), The joy of soy, The Rotarian, Vol. 180, No. 1, p. 16, ISSN 0035-838X

বহিঃসংযোগ

তৌফুজাত খাবার